als_Latn dik_Latn sag_Latn
Studiuesi Auron Tare ka ngritur zërin për një zbulim arkeologjik në Qesarat të Tepelenës, sipas të cilit ky monument është zhdukur brenda natës nga punimet e një firme ndërtimi. Me anë të një statusi në facebook shoqëruar me disa foto, ai ngritur shqetësimin se firma e ndërtimit ka mbuluar me zhavorr rrënojat e monumentit për të zhdukur gjurmët.
“Kur firmat e rrugëve nuk i kontrollon njeri mund të zhduken edhe gjetje të tilla. Këto zbulime në Qesarat të Tepelenës ishin mbuluar natën me zhavorr nga firma ndërtuese. Kjo sipas punëtorëve që punonin aty. Në Qesarat ka pasur gjithmonë gjetje rastësore dhe ja tani një monument antik shumë interesant”, shkruan Tare, ndërsa teksa u përgjigjet komentuesve të shumtë thekson se gërmimet janë kryer nga Instituti i Arkeologjisë dhe nuk dihet nëse firma përgjegjëse për këtë skandal është penalizuar apo jo”.
als_Latn als_Latn